
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 824 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τρόπου ψηφοφορίας των εκλογέων 
και εξαγωγής των αποτελεσμάτων αυτής κατά 
την ταυτόχρονη διενέργεια των εκλογών για την 
ανάδειξη των δημοτικών και κοινοτικών αρχών, 
των τοπικών συμβουλίων και των παρέδρων κοι¬ 
νοτήτων, καθώς και των αιρετών αρχών των Νο¬ 


μαρχιακών Αυτοδιοικήσεων. 1 

Ορισμός μελών της Επιτελικής Επιτροπής Σύνδεσης 
της Επαγγελματικής Εκπαίδευσης και Κατάρτισης 

με την Απασχόληση. 2 

Έγκριση συμβάσεων μίσθωσης έργου στον Οργανι¬ 
σμό Νεολαίας και Αθλησης Δήμου Αθηναίων. 3 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Ελένη Χρυσανθάκη. 4 


ΑΠΟΦΑΣΕΙ Σ 

Αριθμ. 34453 (1) 


Καθορισμός του τρόπου ψηφοφορίας των εκλογέων 
και εξαγωγής των αποτελεσμάτων αυτής κατά την 
ταυτόχρονη διενέργεια των εκλογών για την ανά¬ 
δειξη των δημοτικών και κοινοτικών αρχών, των το¬ 
πικών συμβουλίων και των παρέδρων κοινοτήτων, 
καθώς και των αιρετών αρχών των Νομαρχιακών 
Αυτοδιοικήσεων. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των άρθρων 23 και 49 παρ. 1 του Δημοτικού και 
Κοινοτικού Κώδικα ν. 3463/2006 (ΦΕΚ 114 Α'), 

β) των άρθρων 18 και 31 του Κώδικα Νομαρχιακής 
Αυτοδιοίκησης (π.δ. 30/1996 ΦΕΚ 21 Α'). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Κατά τη διενέργεια των ταυτόχρονων εκλογών για 
την ανάδειξη των δημοτικών και κοινοτικών αρχών, 
των τοπικών συμβουλίων, και των παρέδρων κοινοτή¬ 
των, καθώς και των αιρετών αρχών των Νομαρχιακών 


4 Ιουλίου 2006 

Αυτοδιοικήσεων καθορίζουμε όπως, η ψηφοφορία των 
εκλογέων και η εξαγωγή των αποτελεσμάτων αυτής 
ενεργείται με την ακόλουθη σειρά: 

1. Κατά την προσέλευση των ψηφοφόρων στο εκλογικό 
τμήμα για την άσκηση του εκλογικού τους δικαιώματος 
προηγείται από κάθε ψηφοφόρο η ψηφοφορία για την 
εκλογή των δημοτικών ή κοινοτικών αρχών, των τοπικών 
συμβουλίων καθώς και των παρέδρων κοινοτήτων και 
ακολουθεί αμέσως μετά η ψηφοφορία για την εκλογή 
των αιρετών αρχών των Νομαρχιακών Αυτοδιοικήσεων. 

2. Η εξαγωγή των αποτελεσμάτων της ψηφοφορίας 
από τις Εφορευτικές Επιτροπές ενεργείται ως εξής: 

Οι Εφορευτικές Επιτροπές των Κοινοτήτων και των 
μονών (1°, 3°, 5° κ.λπ.) εκλογικών τμημάτων, όλων των 
Δήμων, θα μεταδίδουν πρώτα τα αποτελέσματα για την 
ανάδειξη των αιρετών αρχών των Νομαρχιακών Αυτο¬ 
διοικήσεων, ενώ αντιθέτως οι Εφορευτικές Επιτροπές 
των ζυγών (2°, 4°, 6° κ.λπ) εκλογικών τμημάτων, θα μετα¬ 
δίδουν πρώτα τα αποτελέσματα για την ανάδειξη των 
δημοτικών και κοινοτικών αρχών, των τοπικών συμβου¬ 
λίων καθώς και των παρέδρων κοινοτήτων. Επομένως, 
στα εκλογικά τμήματα των Κοινοτήτων, καθώς και στα 
μονά εκλογικά τμήματα όλων των Δήμων, θα ανοιχτεί 
πρώτα η κάλπη που περιέχει τα ψηφοδέλτια για την 
ανάδειξη αιρετών αρχών των Νομαρχιακών Αυτοδιοι¬ 
κήσεων, ενώ η άλλη κάλπη, με τα ψηφοδέλτια για την 
ανάδειξη των δημοτικών και κοινοτικών αρχών των το¬ 
πικών συμβουλίων, καθώς και των παρέδρων κοινοτήτων 
θα παραμείνει σφραγισμένη, με ευθύνη της Εφορευτικής 
Επιτροπής, μέχρι να ολοκληρωθεί η διαδικασία διαλο¬ 
γής, καταμέτρησης και ανακοίνωσης στο Νομάρχη των 
αποτελεσμάτων της ψηφοφορίας υπέρ των συνδυασμών 
των υποψηφίων για τις αρχές των Νομαρχιακών Αυτο¬ 
διοικήσεων. Τα ακριβώς αντίθετα ισχύουν για τα ζυγά 
εκλογικά τμήματα των Δήμων. 

Αναλυτικά η διαδικασία, σε κάθε περίπτωση έχει ως 
εξής: 

Αφού ανοίξει η πρώτη κάλπη σύμφωνα με τα ανωτέρω, 
ο Πρόεδρος της Εφορευτικής Επιτροπής μονογράφει 
κάθε έγκυρο ψηφοδέλτιο, καθώς και σε κάθε σημείο 
όπου έχει τεθεί σταυρός προτίμησης. Επίσης αναγράφει 
στο ψηφοδέλτιο ολογράφως το συνολικό αριθμό των 
σταυρών προτίμησης που σημειώθηκαν σ’ αυτό. Ακο¬ 
λουθεί η εξαγωγή του αποτελέσματος, η καταχώρηση 
στο βιβλίο πράξεων Εφορευτικής Επιτροπής και τέλος η 
ανακοίνωση στο νομάρχη των αποτελεσμάτων αυτών. 

Μετά τις ενέργειες αυτές τα ψηφοδέλτια τοποθετού¬ 
νται ξανά στην κάλπη, η οποία σφραγίζεται, με ευθύνη 
των αντιπροσώπων της δικαστικής αρχής και των μελών 
της εφορευτικής επιτροπής. 

Αμέσως μετά τις παραπάνω ενέργειες ακολουθεί το 
άνοιγμα της δεύτερης κάλπης και επαναλαμβάνεται η 
ίδια διαδικασία. 

Όταν ολοκληρωθεί η ανακοίνωση στο Νομάρχη των 
αποτελεσμάτων και της 2ης κάλπης, ξεκινά η διαδι¬ 
κασία διαλογής των ψήφων υπέρ των υποψηφίων των 
συνδυασμών των δημοτικών και κοινοτικών αρχών και 
των αρχών των Νομαρχιακών Αυτοδιοικήσεων, κατά πε¬ 
ρίπτωση και η ανακοίνωση των αποτελεσμάτων αυτών 
στο Νομάρχη, καθώς και η σύνταξη και το κλείσιμο των 
πινάκων διαλογής και των σχετικών πρακτικών που πε- 
ριέχονται στο βιβλίο πράξεων εφορευτικής επιτροπής, 
επίσης, αντίστοιχα, και των δύο εκλογών. 

Μετά τις ενέργειες αυτές, το υλικό της ψηφοφορίας 
για την κάθε εκλογή χωριστά τοποθετείται στον οικείο 
εκλογικό σάκο, ο οποίος στη συνέχεια παραδίδεται στα 
οικεία Πρωτοδικεία ή Ειρηνοδικεία ανάλογα αν πρόκει¬ 
ται για Δήμο ή Κοινότητα. 

3. Οι Νομαρχιακές Αυτοδιοικήσεις θα μεταδίδουν 
προς το Υπουργείο Εσωτερικών, Δημόσιας Διοίκησης 
και Αποκέντρωσης τα αποτελέσματα μόνο των συν¬ 
δυασμών: α) για όλα τα εκλογικά τμήματα της Χώρας 
για τις εκλογές των αιρετών αρχών της νομαρχιακής 
αυτοδιοίκησης και β) για τα εκλογικά τμήματα όλων 
των δήμων για τις δημοτικές εκλογές, κατά τη σειρά 
που προαναφέρθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθ. 93452 (2) 

Ορισμός μελών της Επιτελικής Επιτροπής Σύνδεσης της 
Επαγγελματικής Εκπαίδευσης και Κατάρτισης με την 
Απασχόληση. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 

3. Τις διατάξεις του ν. 3191/7.11.2003 «Το Εθνικό Σύ¬ 
στημα Σύνδεσης της Επαγγελματικής Εκπαίδευσης και 
Κατάρτισης με την Απασχόληση». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

5. Τις διατάξεις του άρθρου 10 του ν. 3260/2004 «Ρυθ¬ 
μίσεις του συστήματος προσλήψεων και θεμάτων δη¬ 
μόσιας διοίκησης». 

6. Την υπ’ αριθμ. 98392/16.12.2003 διαπιστωτική πράξη 
συγκρότησης της Επιτελικής Επιτροπής Σύνδεσης της 
Επαγγελματικής Εκπαίδευσης και Κατάρτισης με την 
Απασχόληση. 


7. Τη θετική γνώμη των κοινωνικών εταίρων για τον 
προτεινόμενο Πρόεδρο όπως εκφράστηκε στη σύσκεψη 
που συγκλήθηκε γί αυτό το σκοπό στις 25.5.2006. 

8. Τις υποδείξεις των φορέων, αποφασίζουμε: 

Ορίζουμε ως μέλη στην Επιτελική Επιτροπή Σύνδεσης 

της Επαγγελματικής Εκπαίδευσης και Κατάρτισης με 
την Απασχόληση τους παρακάτω: 

1) Τον Δημήτριο Τσαμπούλα, αναπληρωτή Καθηγητή 
ΕΜΠ, ως Πρόεδρο της Επιτροπής, 

2) Τον Χαράλαμπο Μπότσαρη, Καθηγητή του Πανεπι¬ 
στημίου Πατρών και Πρόεδρο του Οργανισμού Επαγγελ¬ 
ματικής Εκπαίδευσης και Κατάρτισης, εκπρόσωπο του 
Υπουργείου Εθνικής Παιδείας και Θρησκευμάτων. 

3) Τον Δημήτριο Σκιαδά, Ειδικό Γραμματέα του Ενι¬ 
αίου Διοικητικού Τομέα θεμάτων Ευρωπαϊκής Ένωσης 
και Κοινοτικού πλαισίου Στήριξης του ΥΠΕΠΘ, επίσης 
εκπρόσωπο του ίδιου Υπουργείου. 

4) Τ ον Κωνσταντίνο Τ σουτσοπλίδη, Γ ενικό Γ ραμματέα 
Διαχείρισης Κοινοτικών και άλλων Πόρων, εκπρόσωπο 
του Υπουργείου Απασχόλησης και Κοινωνικής Προστα¬ 
σίας. 

5) Τον Δημήτριο Σιαμόπουλο, Πρόεδρο του ΕΚΕΠΙΣ, 
εκπρόσωπο του Υπουργείου Απασχόλησης και Κοινω¬ 
νικής Προστασίας. 

6) Τον Βασίλη Παπαδόγαμβρο, εκπρόσωπο της Γ.Σ.Ε.Ε 
με αναπληρώτριά του την Παρασκευή Σιδηρά. 

7) Τον Κων/νο Δημουλά, εκπρόσωπο της Γ.Σ.Ε.Ε με 
αναπληρώτριά του την Δέσποινα Μπαμπανέλου 

8) Τον Χρήστο Γ ούλα, εκπρόσωπο της Γ.Σ.Ε.Ε με ανα¬ 
πληρωτή του τον Σπύρο Βογιατζή, 

9) Τον Αντώνη Τορτοπίδη, εκπρόσωπο του ΣΕΒ, με 
αναπληρώτριά του την Ιωάννα Παπαγιάννη. 

10) Τον Παρασκευά Λιντζέρη, εκπρόσωπο της Γ.Σ.Ε.Β.Ε.Ε, 
με αναπληρωτή του τον Ιωάννη Παπαργύρη. 

11) Τον Χαράλαμπο Κεφάλα, εκπρόσωπο της Ε.Σ.Ε.Ε., 
με αναπληρωτή του τον Άγγελο Μακρυγιάννη. 

12) Τον Σταύρο Σταύρου, Σύμβουλο και πρώην αναπλη¬ 
ρωτή Διευθυντή του ΘΕϋΕΡΟΡ, ως Ειδικό Επιστήμονα 

13) Τον Εμμανουήλ Κονδύλη, Καθηγητή του Πανεπι¬ 
στημίου Πειραιά, ως Ειδικό Επιστήμονα 

Ο Πρόεδρος της Επιτελικής Επιτροπής είναι πλήρους 
απασχόλησης. 

Αντιπρόεδρος της Επιτροπής ορίζεται ο Χαράλαμπος 
Μπότσαρης, Πρόεδρος του ΟΕΕΚ, ο οποίος είναι μερικής 
απασχόλησης. 

Η θητεία των μελών της Επιτροπής είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Ιουνίου 2006 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΑΠΑΣΧΟΛΗΣΗΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΜΑΡΙΕΤΤΑ ΓΙΑΝΝΑΚΟΥ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθ. οικ. 39312 (3) 

Έγκριση συμβάσεων μίσθωσης έργου στον Οργανισμό 
Νεολαίας και Αθλησης Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 24987+22305/2006 εισηγητική μας 
έκθεση. 

5. Το υπ’ αριθμ.. 32027/2006 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/20 
2/10285/16.6.2006 απόφαση της επιτροπής του άρθρου 
2 παρ. 1 της ΠΥΣ 55/1998 και την υπ’ αριθμ. 24740/2006 
απόφαση κατανομής του Υφυπουργού ΕΣ.Δ.Δ.Α με τις 
οποίες εγκρίθηκαν για τους Ο.Τ.Α. α’ βαθμού συμβάσεις 
μίσθωσης έργου για ένα έτος, υπό την απαραίτητη προ¬ 
ϋπόθεση τήρησης των διατάξεων του αρ. 6 του ν. 2527/ 
1997 που ορίζουν μεταξύ άλλων ότι το προς ανάθεση 
έργο δεν πρέπει να ανάγεται στα συνήθη καθήκοντα 
των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου (209) ατόμων διαφόρων κλάδων και ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 158/2006 απόφαση του 
Διοικητικού Συμβουλίου του Οργανισμού Νεολαίας & 
Αθλησης Δήμου Αθηναίων και υπό την απαραίτητη 
προϋπόθεση τήρησης των διατάξεων του αρ. 6 του ν. 
2527/9197 ως εξής: 

Α. Καλλιτεχνικές ειδικότητες (53) 

1. Καθηγητές θεατρικού παιχνιδιού (7) 

2. Καθηγητές Μουσικής (εκμάθηση ΟΒΡ) (5) 

3. Εικονολήπτες (2) 

4. Σκηνογράφοι (4) 

5. Ενδυματολόγοι (2) 

6. Ηχολήπτες (5) 

7. Μουσικοί πνευστών και κρουστών Οργάνων 
για τη λειτουργία της Φιλαρμονικής (20) 

8. Μοντέρ (2) 

9. Ζωγράφοι (4) 

10. Γραφίστες με γνώσεις 

Η/Υ (ΟοπιρυίθΓ ίπιαρο ρΐΌΟθεείηρ) (2) 

οι οποίοι θα αναλάβουν την εκτέλεση του έργου της 
καλλιτεχνικής υποστήριξης των πιλοτικών προγραμμά¬ 
των «Εκφραση», «Θεατρικός Μήνας», «Τραγούδια χωρίς 
σύνορα». 

Β. Τεχνίτες (40) 

(Υδραυλικοί - Ηλεκτρολόγοι, Ξυλουργοί, Σιδεράδες, 
Ελαιοχρωματιστές) 

οι οποίοι θα αναλάβουν την εκτέλεση του έργου της 
υποστήριξης από τεχνικής πλευράς των ανωτέρω πι¬ 
λοτικών προγραμμάτων καθώς και της ασφαλούς με¬ 
τεγκατάστασης των υπηρεσιών του Ο.Ν.Α. 

Γ. Εργατικό Προσωπικό (103) 

(Καθαρίστριες, μεταφορείς, βοηθητικό προσωπικό) 

Οι οποίοι θα αναλάβουν την εκτέλεση του έργου της 
προετοιμασίας από άποψη καθαριότητας και μεταφο¬ 
ράς υλικών και τεχνολογικού εξοπλισμού σε όλες τις 
ανωτέρω δραστηριότητες του Οργανισμού. 

Ε. Επιστημονικοί Συνεργάτες και 
Ειδικοί Σύμβουλοι (13) 

Οι οποίοι θα αναλάβουν το έργο της υποστήριξης των 
δράσεων που απορρέουν από τη λειτουργία των νέων 
αυτοτελών γραφείων και συγκεκριμένα: 

• Αυτοτελές Γ ραφείο Α.μ.Ε.Α. 

Τρεις (3) Σύμβουλοι - Ειδικοί Συνεργάτες που θα ανα¬ 


λάβουν την εκτέλεση του έργου του σχεδιασμού και της 
εκπόνησης Αθλητικών - Πολιτιστικών και Κοινωνικών 
προγραμμάτων για Α.μ.Ε.Α., τη σύνταξη προτάσεων για 
τον απαραίτητο εξοπλισμό και την καλύτερη κατάσταση 
της υλικοτεχνικής υποδομής των προγραμμάτων για 
Α.μ.Ε.Α. και την ανάπτυξη κοινών δράσεων και πρωτο¬ 
βουλιών του Οργανισμού με τρίτους φορείς για την 
υποστήριξη των παιδιών και των νέων με αναπηρία και 
άλλων κοινωνικών ομάδων και την υποστήριξη των προ¬ 
γραμμάτων των γραφείων προσαρμοσμένων αθλητικών 
και πολιτιστικών δραστηριοτήτων Α.μ.Ε.Α. της Δ/νσης 
Αθλητισμού - Πολιτισμού. 

• Αυτοτελές Γραφείο Συντονισμού και Οργάνωσης 
Εκδηλώσεων 

Ένα (1) Σύμβουλο - Ειδικό Συνεργάτη που θα ανα- 
λάβει την εκτέλεση του έργου της επεξεργασίας και 
εισήγησης του αναλυτικού προγραμματισμού όλων των 
εκδηλώσεων των Διευθύνσεων του Ο.Ν.Α., την εκπόνηση 
των χρονοδιαγραμμάτων της κοστολόγησης και σύντα¬ 
ξης προϋπολογισμών όλων των εκδηλώσεων και λοιπών 
δράσεων που διοργανώνει ο Οργανισμός. 

• Αυτοτελές Γ ραφείο Μάρκετινγκ και Επικοινωνίας 

Τρεις (3) Συμβούλους - Ειδικούς Συνεργάτες που θα 

αναλάβουν την εκτέλεση του έργου του επιτελικού 
σχεδιασμού και υλοποίησης του κάθε είδους προωθη- 
τικών και επικοινωνιακών ενεργειών του οργανισμού 
την ενίσχυση του κύρους και της Δημόσιας εικόνας του 
Ο.Ν.Α. την στατιστική επεξεργασία των δεδομένων σε 
συνεργασία με το τμήμα μηχανογραφικών εφαρμογών 
και στατιστικής, καθώς και την συνεχή αξιολόγηση των 
προγραμμάτων δράσεων και πρωτοβουλιών του Οργα¬ 
νισμού και την εκπόνηση μελετών στρατηγικής για την 
τροποποίηση και εναρμόνιση των προγραμμάτων με τις 
ανάγκες των παιδιών, των νέων και των λοιπών κατηγο¬ 
ριών πολιτών στους οποίους απευθύνεται ο Ο.Ν.Α. 

• Αυτοτελές Γραφείο Τύπου και Ενημέρωσης 

Τρεις (3) Σύμβουλοι - Ειδικοί Συνεργάτες που θα 

αναλάβουν την εκτέλεση του έργου της επιμέλειας 
του δικτυακού τόπου του Ο.Ν.Α. και τροφοδοσίας της 
ιστοσελίδας του Οργανισμού, της συνεργασίας με τις 
αρμόδιες υπηρεσίες ενημέρωσης των φορέων συνδιορ- 
γάνωσης, της ενημέρωσης των δημοτών της αποστο¬ 
λής του Ο.Ν.Α., της προβολής των δραστηριοτήτων του 
καθώς και της επιμέλειας, της σύνταξης και επιμέλειας 
ενημερωτικών εντύπων, της οργάνωσης Συνεντεύξεων 
Τύπου και της ταξινόμησης και αρχειοθέτησης δημοσι¬ 
ευμάτων κάθε μορφής που αφορούν την τοπική αυτο¬ 
διοίκηση γενικά αλλά και τους τομείς δραστηριότητας 
του Ο.Ν.Α. ειδικότερα. 

• Αυτοτελές Γ ραφείο Χορηγιών και Συνδιοργανώσεων 

Ένα (1) Σύμβουλο - Ειδικό Συνεργάτη που θα αναλάβει 

την εκτέλεση του έργου της σύνταξης προτάσεων και 
παρουσίασης για την εξασφάλιση χορηγιών ή χρημα¬ 
τοδότησης εκδηλώσεων και λοιπών δράσεων του Ο.Ν.Α. 
και την εκπόνηση σχεδίων κοινής προβολής χορηγών. 
Την καταγραφή, αξιολόγηση και την σύνταξη εκθέσεων 
αξιολόγησης επικοινωνιακού αποτελέσματος για την 
απολογιστική ενημέρωση του Δ.Σ. και των φορέων με 
τους οποίους συνεργάζεται ο Ο.Ν.Α. 

• Αυτοτελές Γ ραφείο Εκδόσεων και Παραγωγής Οπτι- 
κοακουστικού Υλικού 

Δύο (2) Συμβούλους - Ειδικούς Συνεργάτες που θα 
αναλάβουν την εκτέλεση του έργου του σχεδιασμού 

και της επιμέλειας κάθε συναφούς εκδοτικής δραστη¬ 
ριότητας που μπορεί να υποστηρίξει την λειτουργία, τα 
προγράμματα και τις δράσεις του Ο.Ν.Α, Τη φροντίδα 
της διασφάλισης της ποιότητας, της πληρότητας και 
ομοιογένειας των παραγωγών που επιβάλλεται από το 
κύρος του φορέα για τις ευαίσθητες ηλικίες στις οποίες, 
κυρίως, απευθύνονται, καθώς και τη σύνταξη προτά¬ 
σεων χρηματοδότησης (από Εθνικούς ή Ευρωπαϊκούς 
πόρους στο πλαίσιο εγκεκριμένων προγραμμάτων και 
προγραμματικών συμβάσεων), την εκπόνηση σχεδίων 
προϋπολογισμών και πραγματοποίηση επαφών με κάθε 
φορέα που μπορεί να συμβάλλει στην προώθηση του 
εκδοτικού και παραγωγικού έργου του Οργανισμού. 

Το συνολικό κόστος όλων των προαναφερόμε- 
νων συμβάσεων, ανέρχεται ενδεικτικά στο ποσό των 
4.500.000,00 € και η δαπάνη θα βαρύνει τον προϋπο¬ 
λογισμό του τρέχοντος οικονομικού έτους τους Κ.Α. 
6117.00 Φ30 Δ31 και Κ.Α. 6055.00 Φ10 Δ11. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από τη λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2006 του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 8581 (3) 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Ελένη Χρυσανθάκη. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν. 2218/1994 και του ν. 2240/1994. 

2. Τις όμοιες του π.δ. 30/1996 «Κώδικα Νομαρχιακής 
Αυτοδιοίκησης». 


3. Το άρθρο 26 παρ. 8 του ν. 2819/2000 ΥΠ.ΠΟ «Περί 
μεταβίβασης αρμοδιότητας χορήγησης αδειών ίδρυσης 
και λειτουργίας ερασιτεχνικών Σχολών Χορού. 

4. Την υπ’ αριθμ. οικ 4380/11.4.2003 απόφαση Νομάρχη 
Αθηνών «Περί μεταβίβασης αρμοδιοτήτων στον Εντε¬ 
ταλμένο Σύμβουλο Πολιτισμού Νικολόπουλο Χριστό¬ 
δουλο (Χρήστο)». 

5. Το ν. 1158/1981 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13.5.1981). 

6. Το π.δ. 457/1983 (ΦΕΚ 174/Α/1983) ίδρυση και λει¬ 
τουργία Ερασιτεχνικών Σχολών Χορού. 

7. Το άρθρο 15 του ν. 1348/1983 «Διάλυση του Ν.π.δ.Δ. 
με την Επωνυμία Αρμα Θέσπιδος και άλλες διατάξεις 
(ΦΕΚ 47/Α/14.4.1983)». 

8. Τη σχετική αίτηση της Ελένης Χρυσανθάκη (αρ. 
πρωτ. 8581/13.2.2006) με τα νόμιμα δικαιολογητικά, εντός 
του φακέλου της. 

9. Το πρακτικό αυτοψίας της Επιτροπής του άρθρου 
6 παρ. 4 του ν. 1158/1981, όπως τροποποιήθηκε μετα¬ 
γενέστερα με την υπ’ αριθμ. 2436/1985 (ΦΕΚ 31/Β/1985) 
κοινή απόφαση Υπουργών Προεδρίας Κυβερνήσεως και 
Πολιτισμού), αποφασίζουμε: 

1. Χορηγούμε, στην Ελένη Χρυσανθάκη άδεια ίδρυσης 
και λειτουργίας Ερασιτεχνικής Σχολής Χορού στο κτίριο 
επί της οδού Πίνδου 13 στο Δήμο Βύρωνα . 

2. Επωνυμία της Σχολής ορίζεται «Χορικά» Εργαστήρι 
Χορού Ελένης Χρυσανθάκη-Τσαλίδη. 

3. Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μάΐου 2006 
Ο Νομάρχης κ.α.α. 

Ο Εντεταλμένος Σύμβουλος Πολιτισμού 
ΧΡΙΣΤΟΔΟΥΛΟΣ (ΧΡΗΣΤΟΣ) ΝΙΚΟΛΟΠΟΥΛΟΣ 

